kardosdrur/scandi-wiki huggingface dataset:
I Can't Go On

"I Can't Go On" er en sang fremført af Robin Bengtsson som deltog i Eurovision Song Contest 2017 for Sverige. Sangen opnåede en 5. plads.

Eksterne kilder og henvisninger

Singler fra 2017
Sange fra Eurovision Song Contest 2017
Eurovision Song Contest-sange fra Sverige
Origo (Joci Pápai sang)

"Origo" er en sang fremført af Joci Pápai som deltog i Eurovision Song Contest 2017. Sangen opnåede en 8. plads.

Eksterne kilder og henvisninger 

Singler fra 2017
Sange fra Eurovision Song Contest 2017
Eurovision Song Contest-sange fra Ungarn
Joci Pápai

Joci Pápai (født 22. september 1981) er en ungarsk sanger, som repræsenterede Ungarn ved Eurovision Song Contest 2017 med sangen "Origo". Han opnåede en 8. plads.

Han repræsenterede igen Ungarn ved Eurovision Song Contest 2019 med sangen "Az én apám". Det lykkedes ikke at blive kvalificeret til finalen.

Referencer

Eksterne henvisninger 

Sangere fra Ungarn
Ungarns Eurovision Song Contest-deltagere
Deltagere ved Eurovision Song Contest 2017
Deltagere ved Eurovision Song Contest 2019
Sankt Olufs Kirke

Skt. Olufs Kirke var en tidligere kirke i Aarhus, som lå på hjørnet af Sankt Olufs Gade og Skolebakken. Stedet fungerer i dag som grønt område. Kirken er opkaldt efter Skt. Oluf.

Skt. Olufs Kirke 
Skt. Olufs Kirke nævnes første gang i skriftlige kilder i et gavebrev fra 1203. Også efter reformationen har kirken fungeret som sognekirke, indtil den efter sigende, på fastelavnssøndag 1548, styrtede sammen lige før præsten trådte ind i den. Efter denne hændelse brugte man stadig kirkegården. Der blev i 1637 bygget et kapel på kirkegården og den fungerede som kirkegård frem til 1813, hvor den sidste begravelse fandt sted. 

Skt. Olufs Kirke havde sit eget sogn og menighed. Efter kirken styrtede sammen begyndte menigheden at benytte Aarhus Domkirke og i 1636 blev sognet indlemmet i domsognet. 

I 1947-48 lykkedes det Nationalmuseet ved arkæologiske udgravninger at frilægge en gammel middelalderkirke inden for Skt. Olufs Kirkegård. Med udgangspunkt i disse udgravninger kunne man tilnærmelsesvis rekonstruere den gamle kirke. Man fremdrog således rester af frådstenskvadre, der sandsynliggjorde, at kirken måtte være oprettet ganske tidligt i middelalderen, muligvis allerede omkring år 1100.

Skt. Niels' mindekors 
Skt. Olufs Kirkegård er fejlagtigt blevet opfattet som Skt. Niels' gravsted. Forvirringen har måske skyldtes, at Skt. Olufs Kirke er blevet forvekslet med trækapellet, hvor Niels ønskede at blive begravet – eller et trækors på kirkegården er blevet forvekslet med det trækors, der ifølge legenden blev rejst, hvor man havde hvilet under transporten af Niels' kiste fra Skt. Nicolai domkirke til trækapellet i midtbyen. 

I midten af 1700-tallet var forbindelsen mellem det eksisterende trækors og Niels imidlertid knyttet, og i 1755 erstattes trækorset af et muret mindesmærke med et forgyldt kors. En stenplade forkynder, at mindesmærket er rejst for den hellige Niels, "optaget i helgenernes tal". Et nyt monument erstatter mindesmærket i 1797, og det nuværende granitkors sættes op i 1847. Begge gentager misforståelsen om Niels' kanonisering.

Litteratur og kilder
Første version af artiklen er skrevet af Heidi Holst Madsen og Jesper Toft Hansen og overført fra Århus Leksikon
Danmarks Kirker 16,1 Århus Amt 
Ole Degn (red.): "Et grønt åndehul", Da det var nyt i Århus (1970) 
Ib Geil (red.): Århus – byens historie, bind I (1996)
Helge Søgaard: "Sanctus Nicolaus Arusiensis. Den hellige Niels fra Århus", Århus Stifts Årbøger, 68. bind (1979), s. 75-89 
 Artiklen er tilpasset efter artiklen  på  AarhusWiki  (historik CC BY-SA 3.0) 
Kirker i Aarhus
Tidligere bygninger, konstruktioner og anlæg i Danmark
City Lights

"City Lights" er en sang fremført af Blanche som deltog i Eurovision Song Contest 2017. Sangen opnåede en 4. plads.

Eksterne kilder og henvisninger

Singler fra 2017
Eurovision Song Contest-sange fra Belgien
Blanche

Ellie Delvaux (født 10. juni 1999), bedre kendt som Blanche, er en belgisk sangerinde, som repræsenterede Belgien ved Eurovision Song Contest 2017 med sangen "City Lights". Hun opnåede en 4. plads.

Referencer

Eksterne henvisninger 
 

Sangere fra Belgien
Belgiens Eurovision Song Contest-deltagere
Deltagere ved Eurovision Song Contest 2017
Occidentali's Karma

"Occidentali's Karma" er en sang fremført af Francesco Gabbani som deltog i Eurovision Song Contest 2017. Sangen opnåede en 6. plads.

Eksterne kilder og henvisninger

Singler fra 2017
Sange fra Eurovision Song Contest 2017
Eurovision Song Contest-sange fra Italien
Francesco Gabbani

Francesco Gabbani (født 9. september 1982) er en italiensk sanger som repræsenterede Italien ved Eurovision Song Contest 2017 med sangen "Occidentali's Karma". Han opnåede en 6. plads.

Diskografi 
 Greitist Iz (2014)
 Eternamente ora (2016)
 Magellano (2017)

Eksterne henvisninger 
 

 
 

Sangere fra Italien
Italiens Eurovision Song Contest-deltagere
Deltagere ved Eurovision Song Contest 2017
Lucky's Tale

Lucky's Tale er et Virtual reality-computerspil til Oculus Rift.
Spillet minder om Crash Bandicoot, som kom til den første Playstation i 1996.

Ræven Lucky skal ud og redde sin ven grisen, der er blevet kidnappet af et plantelignede monster. Derfor skal Lucky igennem 14 baner hvor han skal nedkæmpe fjender, hoppe over forhindringer og løbe igennem banerne på tid, samt samle mønter og perler, 
 så han til sidst kan nå frem til sin ven grisen for at rede ham fra monsteret.

Spillet har fået en efterfølger som hedder Super Lucky's Tale, som blev udgivet den 7. november 2017.

Referencer 

Computerspil
Computerspil fra 2016
Karl Friedrich von Kübeck

Karl Friedrich Kübeck von Kübau (født 28. oktober 1780 i Iglau, Mähren, død 11. september 1855 i Hadersdorf (bydel i Wien) var en østrigsk friherre og statsmand.

Kübeck, der var af ringe byrd (skræddersøn), indtrådte tidlig i statstjenesten og blev 1814 referent i statsrådet for finanssager (udkastede i 1818 plan til en nationalbank). 1821—22 fulgte han kejseren til kongresserne i Laibach og Verona, blev derefter friherre og i 1840 præsident for Hofkammeret, samt overtog samme år finansernes styrelse. 17. Marts 1848 optoges han i grev Kolowrats ministerium, men afgik allerede i april. I 1850 blev han formand for Rigsrådet og ledede det gennemsyn af forfatningen, som endte med dens fuldstændige ophævelse. Hans brodersøn Aloys Kübeck (1819—73) var 1859—66 Østrigs sendemand ved Forbundsdagen i Frankfurt og 1872 ved pavehoffet.

Kilder 

 

Politikere fra Østrig-Ungarn
Friherrer fra Østrig
Østrigere i 1800-tallet
Gustaf Lagercrantz

Gustaf Lagercrantz henviser til:

 Gustaf Lagercrantz (politiker) (1816–1867) – svensk officer og politiker
 Gustaf Lagercrantz (søofficer) (1856–1925) – svensk søofficer
 Gustaf Lagercrantz (bankmand) (1879–1973) – svensk bankmand
Darios Joint

Darios Joint var et underholdnings-talkshow, der blev sendt på TV 2 i 1998. Programmet blev skabt af komikerne Casper Christensen, Jan Gintberg og Lars Hjortshøj, der alle fungerede som værter på programmet.

Udsendelserne 
Programmets ni udsendelser havde premiere på lørdage mellem kl. 21:15 og 22:00 i perioden 28. februar til 25. april 1998. Udsendelserne blev optaget om onsdagen forinden sendingen den følgende lørdag.

Modtagelse 
Programmet fik blandede anmeldelser. Ekstra Bladets tv-anmelder Hans Flemming Kragh kritiserede programmets form for at være uoriginal og skrev, at "satire kan de [komikerholdet, red.] ikke lave, fordi de ved for lidt om verden, og fordi de ikke har nogen holdninger."
Ekstra Bladets Peder Christoffersen skrev, at programmet lignede "ordinært snik-snak" med "ondskabsfulde vitser."
BTs anmelder Peter Juul kaldte programmet "ret sjovt" og "en udmærket kopi af Leno og Letterman."
Juul efterlyste dog større originalitet og ærgrede sig over den grovere humor, som da Christensen sammenlignede Liselotte Lohmann med et Hercules-fly i den første udsendelse.
Politikens tv-anmelder Henrik Palle erklærede sig skuffet over programmet og mente ikke, at Christensen var "lige så sjov og kvik som det amerikanske forbillede David Letterman."
Palle kritiserede ligesom Juul programmets grove humor, der ifølge Palle "[altid gik] ud på at nedgøre nogen, sparke nedad, være morsom på andres bekostning."
BTs skribent Tina Krongaard Andersen overværede optagelserne af første udsendelse og skrev, at "[...] der er ingen tvivl om, at det er underholdende. [...] Casper er tilbage i fin form. Hans hurtige replikker rammer stort set plet hver gang."

Programmet havde lave seertal
og blev sammen med Christensen kritiseret i en række læserbreve.
Dette var især efter 7. og 8. udsendelse, hvor flere avislæsere mente, at Christensen havde begået majestætsfornærmelse mod Dronning Ingrid.

Referencer

Eksterne henvisninger 
 

Tv-programmer fra Danmark
Freden i Novgorod (1537)

Freden i Novgorod underskrevet i 1537 af Storfyrstendømmet Moskva og Sverige var en våbenhvile med gyldighed for 60 år. Freden varede indtil udbruddet af den Svensk-russiske krig (1554–1557), som blev afsluttet med indgåelse af Freden i Novgorod (1557), med gyldighed frem til 1597.

Litteratur

Svenske krige
Frederik Dirks Gottlieb

Frederik Dirks Gottlieb er en dansk tv/radio/podcast-vært, filmproducer, forfatter og manuskriptforfatter. 
Sammen med kollegaen Kasper Lundberg har han blandt andet været vært på radioprogrammerne Den Sorte Boks på DR P3 og DR-podcasten Binge, hvor de hver uge taler om serier og streaming. Han har tidligere været vært på Stream Team på Radio 24syv og tv-vært på Serieland på TV 2. Han er også vært på DR2-programmet Phd Cup sammen med Peter Lund Madsen.

Han laver også podcasten "Serierådet" sammen med Anders Lund Madsen, Ane Cortzen og Kasper Lundberg. Podcasten skiftede i 2019 navn til "Stream team 2.0".

Siden 2020 har Frederik været vært og tilrettelægger på DR-podcasten "Flyvende Tallerken" sammen med Anja Cetti Andersen. De to har også lavet DR-podcasten "Generation Mars".

Den 28. januar 2023 udkom Frederik med sin første børnebog på forlaget Carslen. Bogen hedder "Kig op, der findes UFOer" og omhandler kendte UFO-sager, samt en historie om Frederiks egen far der også var UFO-interesseret.

I 2023 udkom Frederik sammen med Kasper Lundberg med DR-fiktionsserien "Guldfeber", der delvist byggede på oplevelser Frederik selv har haft. De to agerede hovedforfattere på serien som de idéudviklede sammen med Andrew Moyo.

I Marts 2023 begyndte Frederik at lave radioprogrammet "Only in America" på Radio4 hvor han sammen med TV2's USA-analytiker Mirco Reimer-Elster hver uge gennemgår en toneangivende amerikansk kulturhistorie.

Frederik Dirks Gottlieb er uddannet cand.comm. i kommunikation og virksomhedsstudier og efterfølgende uddannet filmproducer fra den alternative filmskole Super16. Han har arbejdet adskillige år som film- og serie-producer ved både små og store selskaber.

Eksterne henvisninger
Dr.dk/Den Sorte Boks 
Stream Team Radio 

Radioværter fra Danmark
Kasper Lundberg

Kasper Lundberg er en dansk journalist, der er vært på radioprogrammet Den Sorte Boks på DR P3 sammen med Frederik Dirks Gottlieb. De har tidligere været værter på Stream Team på Radio 24syv og Serieland på TV2. 

Radioværter fra Danmark
Katakrese

Katakrese (af græsk katachresis 'misbrug', af kata- og chresthai'bruge'.) er i retorikken betegnelsen på en død metafor, dvs. en metafor som er blevet en del af hverdagssproget i en sådan grad, at den ikke længere opfattes som en metafor. Eksempler kan være bordben og guitarhals.

De mange katakreser i sprog viser, at billedsprog er et grundlæggende træk ved alt sprogbrug. Nye metaforer vil på et tidspunkt miste deres metaforiske effekt og glide ind i daglig tale som almindelige udtryk.

Kilder 

Retorik
Græske ord og vendinger
Solcellesagen 2016

Solcellesagen 2016: I 2016 blev der søgt om støtte til solcelleanlæg på ca. størrelse med Samsø, 89 af ansøgningerne (3600 MW) kom fra Solenergi Danmarks selskaber med Anders Ztorm i spidsen. Anders Ztorm er en dansk erhvervsmand, der i 2003 etablerede virksomheden Solenergi Danmark, hvor han også er administrerende direktør., han søgte på vegne af 89 lodsejere, som ville oprette solcelleparker på deres jord. Indtil da havde der kun været anlæg i Danmark svarende til 790 MW, men pludselig var der ansøgninger om støtte til ca. 4500 MW. Energi- og klimaminister Lars Christian Lilleholt (V) fremsatte et lovforslag d. 3. maj 2016, der med tilbagevirkende kraft skulle bremse mængden af anlæg, da det ellers ville koste danske elforbrugere cirka 11 milliarder kroner i øget PSO-afgift over 20 år (ca. 0,5 milliard årligt), hvis ansøgninger til alle 4500 MW blev godkendt. Ifølge Ztorm var det sådan, at hvis man havde 600 megawatt havvindmøller, så kunne man for de samme penge få 4500 megawatt solcelleparker. Lovforslaget blev vedtaget af et flertal i Folketinget. 4500 megawatt solcelleparker vil, ifølge Ztorm, til sammenligning koste 30% mindre årligt end havvindmølleparken ved Anholt som er på 400 MW (dvs. mere end 11 gange så meget for pengene). Af de 3600 MW ansøgt af Anders Ztorm var de 1660 MW af solcelleprojekterne udviklet mellem 2012 og 1. juli 2015, dvs. under den tidligere lovgivning, disse projekter fremsatte Energi- og klimaminister Lars Christian Lilleholt et lovforslag, med tilbagevirkende kraft, for at bremse i december 2016, lovforslaget blev vedtaget af Folketinget d. 19. december 2016. De to love fremsat af Energi- og klimaminister Lars Christian Lilleholt, er ifølge Anders Ztorm grundlovsstridige iht. § 73 stk. 1.. Loven d. 19. December 2016 var herudover udelukkende rettet mod Anders Ztorm's projekter, hvilket sætter spørgsmål ved ministerens og embedsværkets brug af singulær lovgivning i sagen.

Referencer

Eksterne henvisninger 

Vedvarende energi i Danmark
Begivenheder i Danmark
Begivenheder i 2016
Solkraft
Koporje

Koporje (, , Landvern, , Koporje) er en landsby i Ingermanland i Leningrad oblast, Lomonossov rajon nær Koporjebugten. Koporje er især kendt for fæstningen af samme navn.

Leningrad oblast
Empire Polo Club

Empire Polo Club (The Empire Polo Club) er en amerikansk poloklub i byen Indio i Californien grundlagt i 1987. Den ligger på 81-800 Avenue 51 i Coachella Valley i Coloradoørkenen, Southern California. Klubben ligger ca. to timers kørsel fra Los Angeles.

Empire Polo Clubs anlæg omfatter anlæg til afvikling af polo, men der er tillige faciliteter til andre sportsaktiviteter, luksusbryllupper, konferencer og koncerter.

Koncerter 

Udover poloaktiviteter, har klubbens anlæg været anvendt til koncerter og musikfestivaller.

En af verdens største festivaller for countrymusik, Stagecoach Festival, er afviklet på Empire Polo Clubs anlæg siden 2007. På festivalen har bl.a. optrådt Taylor Swift, Willie Nelson, Eagles, Roger McGuinn, Carrie Underwood, Keith Urban, Jerry Lee Lewis, Shania Twain og Garth Brooks.

Musikfestivalen Coachella Valley Music and Arts Festival (også omtalt som Desert Trip) 2016 blev afviklet på anlægget med optræden af The Rolling Stones, Bob Dylan, Paul McCartney, Neil Young, Roger Waters og The Who. Ved koncerten i 2016 løste 160.000 mennesker billet, hvilket gav entreindtægter på 160 millioner $, hvilket var det hidtil højeste billetindtægt nogensinde til et musikarrangement.

Referencer 

Sport i Californien
Sportsklubber i USA
Polo
Etableret i 1987
William af Malmesbury

William af Malmesbury (født ca. 1080, død ca. 1143) var en engelsk historiker. Han havde også franske forfædre, men tilbragte hele livet i England, og store dele af det som munk i Malmesbury Abbey. 

Han kom til klosteret som ung mand, og den tidligste oplysning han giver, er, at han hjalp abbed Godfrey (abbed ca. 1081–1105) med at samle et bibliotek for menigheden. Han fik en alsidig uddannelse, men fokuserede på de fag, han brød sig mest om: moralfilosofi og historie. Efterhånden fik han samlet historieværker om andre lande og fik inspirationen til at skrive et værk om England efter samme opbygning som Bedas kirkehistorie.

Omkring 1120 udgav han den første udgave af Gesta regum anglorum (De engelske kongers handlinger). I 1125 fulgte Gesta pontificium anglorum (De engelske biskoppers handlinger). Nu arbejdede han  med teologiske temaer og udgav anden udgave af Gesta regum i 1127. Den var dediceret til jarlen Robert af Gloucester, som var litterært interesseret. Omkring 1128 kom en variant af Gesta regum anglorum,  Krøniken om englændernes konger.

William kendte biskop Roger af Salisbury, som havde et slot ved Malmesbury. Det ser ud til at være dette venskab, som førte til, at han i 1140 blev tilbudt embedet som abbed. Han afslog, da han foretrak at være bibliotekar.

Hans eneste kendte offentlige optræden er ved koncilet i Winchester i 1141, hvor kleresiet støttede "kejserinde" Matilda. Nu begyndte han på sin Historia novella (Ny historie) om hændelser efter 1125. Værket slutter brat i 1142 med et løfte om, at der vil blive skrevet en fortsættelse. Man antager at William døde, før han kunne arbejde videre. 

Han er en af de vigtigste engelske historikere i denne periode. Hans latin og den litterære kvalitet er fin særligt i forhold til hans samtid. Som historiker svækkes hans betydning noget af hans foragt for annaler. Det gør kronologien ustruktureret og tilfældig. Han har også en tendens til  diskurser. Hans kritiske sans, som han til tider viser er veludviklet, bliver ikke brugt til stadighed.  Han giver færre oplysninger om sin egen tid end  Orderic Vitalis, men han er den vigtigste kilde til personerne i det politiske spil efter den normanniske erobring af England i 1066.

Historikere fra England
Englændere
Kronikører
Lawrence af Arabien

Lawrence af Arabien er britisk film fra 1962 instrueret af David Lean. Filmen er baseret på Thomas Edward Lawrences virke under Første Verdenskrig, hvor Lawrence ledede et samlet oprør mod Det Osmanniske Rige med hjælp fra de arabiske kongeriger. Det blev kendt som Den Arabiske Opstand (1916-1918). Filmen er berømt for dens episke cinematografi af den arabiske ørken. Peter O'Toole spillede hovedrollen som T.E Lawrence og modtog en oscarnominering for sit arbejde, og rollen hører også til hans mest kendte.

Plot 

Første verdenskrig raser i Mellemøsten, hvor det lykkes den engelske officer T.E. Lawrence at forene de arabiske stammer i et oprør mod tyrkerne. På grund af sin store succes bliver Lawrence uvidende en brik i stormagternes politiske spil. Kombineret med tyrkisk fangenskab og tortur gør det Lawrence til en desillusioneret og forhærdet feltherre.

Rollebesætning

Eksterne henvisninger 

 

Britiske film fra 1962
Dramafilm fra Storbritannien
Film om 1. verdenskrig
Oscar for bedste film
Golden Globe for bedste film - drama
Film instrueret af David Lean
Film baseret på virkelige begivenheder
Alt om Eva

Alt om Eva er en amerikansk film fra 1950 instrueret af Joseph L. Mankiewicz. Filmen er baseret på romanen The Wisdom of Eve af Mary Orr.

Plot 

Filmen følger en ung skuepillerinde ved navn Eve (Eva på dansk) som vinder en teaterpris for årets skuepillerinde. Filmen fortælles nu i flashback og vi ser hvordan en genert Eve får et job som personlig assistent for sit store idol Margo Channing, som er en aldrende teaterskuespillerinde, hvis karrierer er på tilbagetog. Eve lærer hurtigt branchen at kende indefra og alt imens Margos liv og karrierer falder fra hinanden indser vi nu at Eve selv ligger inde med et skuespilletalent og hun griber nu chancen og bliver det nye hotte navn. Det ses til sidst i filmen at Eve hele tiden havde ønsket sig at blive en stor skuespillerinde og hun brugte kun Margo som et middel for fremme sig selv.

Eksterne henvisninger 

 

Amerikanske film fra 1950
Oscar for bedste film
Film baseret på bøger
Film instrueret af Joseph L. Mankiewicz
Karim Khan Zand

Karim Khan Zand (persisk: کریم خان زند), (ca. 1705–1779) var en iransk hersker af kurdisk eller lur herkomst, som var grundlægger af Zand-dynastiet, som styrede Iran, Irak, Aserbajdsjan, Armenien, Georgia og dele af Tyrkiet og Rusland.

Karim Khan var en af Nader Shahs soldater. Efter Nader Shahs død i 1747 havnede Iran i en borgerkrig. Karim Khan, Abol-Fath Khan Bakhtiari og Ali Mardan Khan Bakhtiari indgik en aftale om at dele landet mellem sig og give tronen til Safavide prinsen Ismail III. Men samarbejdet endte, efter Ali Mardan Khan invaderede Isfahan og dræbte Abol-Fath Khan. Karim Khan dræbte derefter Ali Mardan Khan og erobrede hele Iran med undtagelse af Khorasan af respekt for Shahrokh Shah, som var Nader Shahs barnebarn. Karim Khan nægtede at tage titlen konge, og i stedet kaldte han sig for Vakil-e Ra'aya (folkets regent).

Under hans styre blev relationer med Storbritannien genoptaget: Han han tillod det britiske Ostindiske kompagni en handelsstation i det sydlige Iran. Han gjorde Shiraz til sin hovedstad og beordrede en arkitektonisk genoprustning. Efter hans død brød borgerkrigen ud igen, og ingen af hans efterkommere formåede at regere landet så effektivt som han, før Agha Mohammed Khan fra Qajar-dynastiet kom til magten.

Kilder 
 
 
 
 Perry, John R., Karīm Khān Zand: a history of Iran, 1747–1779 University of Chicago Press, 1979,  and One World Publications, 2006 .
 Malcolm, John, Sir, The history of Persia, from the most early period to the present time containing an account of the religion, government, usages, and character of the inhabitants of that kingdom in 2 volumes; London : Murray, 1815.; re-published by Adamant Media Corporation 2004 vol 1. ; vol. 2 .
 
 
 
 
 
 

Personer i Irans historie
En amerikaner i Paris (film)

En Amerikaner i Paris er en amerikansk filmmusical fra 1951 instrueret af Vincente Minnelli. Filmen er baseret på George Gershwins musikkatalog. Filmens titel er også titlen på et af hans mest berømte kompositioner fra 1928 (An American in Paris). Georges bror Ira skrev lyrikken til filmen.

Plot 

Amerikanske Jerry Mulligan arbejder som maler i Paris, men har ikke mange penge på lommen. Heldigvis bliver han opdaget - og sponsoreret - af en rig kvindelig arving, men det viser sig, at hendes hjerte banker for mere end blot hans kunst. Samtidig forelsker Jerry sig i den franske pige Lise, men hende har også den populære cabaret-stjerne Henri set sig for øje.

Indpilningen 
Arbejdet med filmen kan siges at være begyndt på det tidspunkt, hvor producenten Arthur Freed spillede billard med sin gode ven George Gershwin. Allerede i 1928 skrev Gershwin et tonedigt af samme navn. Freed spurgte om Gershwin ville overveje at sælge titelen En amerikaner i Paris til ham. Gershwin svarede: Ja, hvis du kun bruger Gershwinmusik i filmen. Freed havde ikke nogen manus at starte fra, men det var let for ham at sælge ideen til filmselskabet MGM. Prøverne begyndte i juni 1950 og filmen havde premiere i USA den 9. november 1951. Kun de indledende scener, og en anden scene, hvor Jerry står og maler ved Seinen, blev filmet i Paris, blev resten filmet på MGM Studios i Hollywood.

Eksterne henvisninger 
 

Amerikanske film fra 1951
Musicalfilm fra USA
Oscar for bedste film
Film instrueret af Vincente Minnelli
De bedste år

De bedste år er en amerikansk film fra 1946 instrueret af William Wyler. Filmen er baseret på MacKinlay Kantors roman Glory for Me. Filmen var en af de første som tog emnet posttraumatisk stress op for stort publikum.

Plot 

De tre amerikanske soldater Fred, Homer og Al vender hjem efter mange års krig. De står over for en række vanskeligheder ved at tilpasse sig samfundet og leve et almindeligt liv. Fred tjente som kaptajn i flyvevåbnet og er plaget af mareridt. Homer var i flåden, hvor han mistede begge hænder, da hans hangarskib sunket. Al var en sergent i infanteriet og kæmpede i Stillehavet.

Eksterne henvisninger 
 

Amerikanske film fra 1946
Krigsfilm fra USA
Oscar for bedste film
Film instrueret af William Wyler
Lotte Freddie

Lotte Freddie (født Elise Tegner Albeck d. 7. februar 1935 på Frederiksberg) er en dansk tidligere model og nuværende modeskribent og -redaktør. Lottes grandonkel var billedhuggeren Rudolph Tegner og hendes mormor var kongelig balletdanserinde. Det var Lottes mormor der insisterede på at kalde hende Lotte i stedet for Elise. Efternavnet Freddie har hun fra sin eks.mand modefotografen Jørn Freddie, med hvem hun har to børn. Jørn var søn af den til tider provokatoriske maler Wilhelm Freddie.

Kilder 

Fotomodeller fra Danmark
Redaktører fra Danmark